400 metros lisos en os Chuegos Olimpicos d'Atenas 1896

Os **400 metros lisos** estió una cursa que estió parte d'o programa de l'Atletismo en os Chuegos Olimpicos de 1896. Ista cursa consiste en fer una distancia de 400 metros, libres d'obstaclos, o mes rapido posible. Se fació en Atenas en o Estadio Panathinaiko y estió a zaguera competición que se levó a cabo o primer día d'os Chuegos, cuan empecipiaba a anochecer y a temperatura baixaba, per lo que l'intrés d'o publico en istas cursas estió menor que en os eventos que le precedioron.

La gran ausencia en esta preba estió lo britanico Edgar Bredin, poseyedor d'a millor marca mundial chunto a burke, pero decidió pasar-se a lo profesionalismo per lo que no podió participar en os Chuegos seguntes las normas que i heba alavez, que no lo permitiban. Antiparte d'os cuals se tiene constancia que participoron i habió atros atletas que se sabe que yeran inscritos pero que finalment no se sabe si compitioron, yeran inscritos: o chileno Luis Subercaseaux, o griego Konstantinos Mouratis, os hongaros Leonidasz Manno y Nándor Dáni, l'alemán Fritz Traun, l'australiano Teddy Flack, o francés Georges de la Nézière y os britanicos Launceston Elliot, Grantley Goulding y George Marshall.

## Formato de competición
O sistema ta disputar a preba fue de dividir os atletas en dos grupos que compitioron o 6 d'abril, os dos primers clasificaus de cada grupo pasoron a la final que se celebró, o 7 d'abril, o segundo día d'as competicions d'Atletismo. No i habió deseparación per carreras d'os atletas y toz corrioron per la parte mas interior d'a pista que les fue posible, tenioron que fer un poquet mas d'una volta perque a pista feba 330 metros de cuerda.

## Medallero

## Eliminatorias
* **Q** = Cualificación per posición (*Qualified*).
* **DNS** = No empecipió a cursa  (*Did Not Start*).
* **OR** = Récord olimpico (*Olympic Record*).

Las eliminatorias se celebroron lo 6 d'abril. La cursa estió de poco mas d'una volta de longaria y sin de carriles pa deseparar a los corredors. I habió dos series con siet corredors en total.

### 1ª Eliminatoria
Herbert Jamison d'Estaus Unius s'imposó en a primera eliminatoria con un tiempo de 56,8 segundos, establindo o primer récord olimpico d'a preba en estar a primera cursa que se feba. Fritz Hoffmann d'Alemanya plegó segundo, tamién tamién compitioron Kurt Dörry d'Alemanya y Alphonse Grisel de Francia estando tercero y cuarto respectivament, pero os suyos tiempos y as suyas posicions no quedoron clarament rechistradas, nomás se sabe de certeza que no aconsiguioron abanzar ta la final.

Hoffmann y Grisel habioron de correr 402 metros a causa que estioron penalizados per fer una surtida nula.

### 2ª Eliminatoria
Tom Burke ganó la segunda eliminatoria poco dimpués d'haber corriu ixe mesmo día os 100 metros lisos. Charres Gmelin estió segundo a 15 yardas, y lo francés Frantz Reichel, a 12 yardas d'o segundo puesto, os suyos tiempos no estioron rechistraus pero se'n fa una estimación por a distancia d'avantalla que si queda conoixencia.

## Final
Burke venció en a preba per 8 yardas d'avatalla a o suyo compatriota Jamison, sacando-le amás o récord olimpico que heba aconseguiu en a primera eliminatoria, y o britanico Gmelin obtenió lo tercer puesto per un piet de distancia con l'alemán Hoffmann. Cualques fuents citan a Hoffmann como tercer clasificau pero o Comité Olimpico Internacional reconoixe a Gmelin como tercer y medallista de bronce olimpico.

## Vinclos externos
*  Resultaus con comentarios d'os 400 metros lisos en os Chuegos Olimpicos d'Atenas 1896.